Diari Oficial de la Generalitat Valenciana


Sumari del DOGV 9754, del 28-12-2023 (2023/12142)

RESOLUCIÓ conjunta de 13 de desembre de 2023, de la Conselleria de Sanitat i de la Universitat Miguel Hernández d'Elx, per la qual es convoquen a concurs públic diverses places vinculades de professorat permanent laboral amb caràcter indefinit. Referència: 03770/2023.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9754

Data del DOGV
:   28-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12929


Data del document
:   13-12-2023

Organisme emissor
:   Conselleria de Sanitat

Tipus de document
:   Resolució

Descriptors 

:   * Universitat Miguel Hernández d'Elx

RESOLUCIÓ conjunta de 13 de desembre de 2023, de la Conselleria de Sanitat i de la Universitat Miguel Hernández d'Elx, per la qual es convoquen a concurs públic diverses places vinculades de professorat permanent laboral amb caràcter indefinit. Referència: 03708/2023. [2023/12015]  
Per Resolució del conseller de Sanitat i del rector de la Universitat Miguel Hernández d'Elx, en data 13 de desembre de 2023, s'ha disposat el següent:  
  
«De conformitat amb la Llei orgànica 2/2023, de 22 de març, del sistema universitari, i, en la seua disposició transitòria onzena, el Decret 83/2023, de 2 de juny, pel qual es modifica el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, els estatuts de la Universitat Miguel Hernández d'Elx; el Reial decret 1558/1986, de 28 de juny, pel qual s'establixen les bases generals del règim de concerts entre les universitats i les institucions sanitàries; el conveni subscrit entre la Universitat Miguel Hernández, la Conselleria de Sanitat i la Diputació Provincial d'Alacant per a la col·laboració docent, assistencial i d'investigació en temes sanitaris; l'article 105 de la Llei 14/1986, de 25 d'abril, general de sanitat, i el Reglament general del personal docent i investigador de la Universitat Miguel Hernández d'Elx, aprovat pel Consell de Govern en la sessió de 7 de juny de 2006, en l'última redacció aprovada el 14 de desembre de 2016, i altra normativa general aplicable.  
  
En compliment de la Llei 31/2022, de 23 de desembre, de pressupostos generals de l'Estat per a l'any 2023, en execució de l'oferta d'ocupació pública addicional per a l'any 2023 de places de cossos docents universitaris i de professorat permanent laboral en aplicació d'una taxa específica per a fer complir l'objectiu que preveu la Llei 20/2021, de 28 de desembre, de mesures urgents per a la reducció de la temporalitat en l'ocupació pública de la Universitat Miguel Hernández d'Elx, aprovada pel Consell de Govern de 9 de maig de 2023 (DOGV 08.11.2023), vistos els acords adoptats en el si de la comissió mixta, vist l'escrit de la Direcció General d'Universitats, rebut en data de 4 d'octubre de 2023, i l'informe jurídic de l'Advocacia de la Generalitat en la Conselleria d'Educació, Universitats i Ocupació que l'acompanya; la Conselleria de Sanitat i la Universitat Miguel Hernández d'Elx convoquen: concurs públic per a la provisió de diverses places vinculades de professorat permanent laboral amb caràcter indefinit, d'acord amb els punts següents:  
  
Característiques de la convocatòria  
  
Primera. Nombre i característiques de les places convocades  
Es convoquen les places vinculades de professorat permanent laboral que s'especifiquen en l'annex I.  
  
Segona. Requisits de les persones aspirants  
Els requisits que han de complir les persones aspirants a les places convocades són els que s'especifiquen a continuació:  
a) Haver complit els 16 anys i no haver complit l'edat de jubilació.  
  
b) Les persones estrangeres no comunitàries i les que no puguen ser incloses en l'àmbit aplicable dels tractats internacionals subscrits per la Unió Europea i ratificats per Espanya han de disposar del permís de residència i de treball abans que es formalitzen els contractes corresponents.  
c) No haver estat separades, mitjançant un expedient disciplinari, del servei de l'Administració de l'Estat o de l'administració autonòmica, local o institucional, ni trobar-se en situació d'inhabilitació per sentència ferma per a l'exercici de funcions públiques. Les persones aspirants la nacionalitat de les quals no siga l'espanyola han d'acreditar, igualment, no estar sotmeses a sanció disciplinària o condemna penal que impedisca, en el seu estat, l'accés a la funció pública.  
d) Posseir la capacitat funcional per a l'acompliment de les tasques o funcions corresponents a la plaça convocada.  
e) Estar en possessió del títol de doctora o doctor.  
f) Disposar de l'acreditació corresponent, emesa per part de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva. A este efecte, d'acord amb la disposició transitòria tercera de la Llei orgànica 2/2023, de 22 de març, del sistema universitari, l'acreditació vigent de professorat contractat doctor o de la figura equivalent en la normativa autonòmica és vàlida per a la figura de professorat permanent laboral.  
  
g) Estar en possessió del títol d'especialista en ciències de la salut que s'especifica en l'annex I.  
La concurrència dels requisits anteriors s'ha de referir a una data anterior a l'expiració del termini de presentació d'instàncies.  
  
Tercera. Sol·licituds  
3.1. Termini  
El termini de presentació de sol·licituds és de deu dies hàbils, comptadors des de l'endemà de la publicació d'esta convocatòria en el Diari Oficial de la Generalitat Valenciana (DOGV).  
3.2. Sol·licituds i documentació que cal presentar  
Les sol·licituds s'han d'omplir i s'han de presentar exclusivament per via electrònica, accedint al formulari «Selecció PDI-Laboral Fix», disponible en la seu electrònica de la Universitat Miguel Hernández d'Elx, dins del Catàleg de procediments i serveis de recursos humans, en la pàgina web següent (https://sede.umh.es/ca/procedimientos/seleccio-pdi-laboral-fix/), fent clic en el botó «Tramitar» i seleccionant la referència de la convocatòria i la plaça oferida en què estiga interessat. Per a accedir a este procediment, es requerix la identificació electrònica de la persona interessada, per a la qual cosa cal disposar d'algun dels sistemes d'identificació electrònica, entre els quals es troben: DNI electrònic, Mq@xb - Identificació, certificat electrònic (FNMT, ACCV…) o compte d'usuari UMH.  
  
En el supòsit de presentar la sol·licitud presencialment, es requerirà a la persona interessada que l'esmene mitjançant la presentació electrònica. A este efecte, es considerarà com a data de presentació de la sol·licitud aquella en què haja fet l'esmena.  
Necessàriament, s'han de presentar tantes sol·licituds i documentació com places a les quals s'opte.  
Una vegada que accedisca a este procediment podrà omplir la sol·licitud per a participar en concursos públics a places de professorat a la Universitat Miguel Hernández d'Elx, i haurà d'adjuntar-hi, en fitxers digitals (format PDF), la documentació següent:  
A) Còpia del DNI o, en cas de no tindre la nacionalitat espanyola, del document que n'acredite la identitat i data de naixement.  
B) Còpia del títol acadèmic de doctor, o resguard d'haver abonat els drets d'expedició del títol de doctor. Si és el cas, l'homologació corresponent.  
C) Còpia d'avaluació positiva de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva per a la contractació com a professorat contractat doctor o professorat permanent laboral.  
D) Curriculum vitae signat, segons el model d'esta universitat, disponible en la pàgina web de la UMH (https://servicioprofesorado.umh.es/ca/). També és vàlid, a este efecte, el currículum signat en format normalitzat CVN de la Fundació Espanyola per a la Ciència i la Tecnologia (FECYT).  
E) Còpia d'altres títols acadèmics i les corresponents certificacions acadèmiques oficials (expedient acadèmic) en què consten les qualificacions de les assignatures cursades en cada titulació. En cas de titulacions estrangeres, cal acreditar l'homologació corresponent del Ministeri d'Educació, Cultura i Esport. En cas de no aportar esta documentació, no serà valorada per la comissió en l'apartat corresponent dels criteris de valoració.  
F) Justificant d'estar exempt, totalment o parcialment, del pagament.  
Gaudixen d'una bonificació del 50 % de la taxa, les persones que formen part de famílies nombroses de categoria general i els membres de famílies monoparentals de categoria general.  
Estan exemptes del pagament de la taxa les persones que acrediten una discapacitat en grau igual o superior al 33 %, els membres de famílies nombroses de caràcter especial, els membres de famílies monoparentals de categoria especial i les víctimes d'actes de violència sobre la dona.  
Les persones aspirants esmentades en el paràgraf anterior han de presentar les certificacions corresponents que acrediten la seua condició de discapacitat, de ser membre de família nombrosa o de família monoparental (mitjançant el certificat de la Conselleria de Benestar Social o òrgan competent), i les víctimes d'actes de violència sobre la dona mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat Valenciana, integral contra la violència sobre la dona en l'àmbit de la Comunitat Valenciana.  
Els documents acreditatius de les condicions indicades anteriorment que es presenten en un idioma diferent d'algun dels oficials a la Comunitat Valenciana, han d'anar acompanyats d'una traducció per un intèrpret jurat.  
L'exclusió per no complir algun dels requisits de la convocatòria o la no presentació a la prova no comportarà el dret a la devolució de les taxes.  
3.3. La documentació esmentada adés s'ha de presentar a través de la seu electrònica de la Universitat Miguel Hernández d'Elx, tal com s'indica en el punt 3.2, la qual s'ha d'adreçar automàticament al Servei de Professorat, Nòmina i Seguretat Social, com a unitat tramitadora. La documentació s'hi ha d'adjuntar en fitxers en format PDF, en l'ordre que establix este punt, i s'hi poden adjuntar fins a un màxim de 10 arxius que no poden superar en conjunt els 12 Mb. Després, es pot fer clic en el botó «Presentar en Registre» i el sistema porta directament al pagament telemàtic de 30 euros en concepte de drets de participació, o de 15 euros en cas de les exempcions parcials indicades en el punt 3.2.E. Una vegada conclosa esta acció, el sistema mostrarà el número de registre generat. Els documents de l'expedient relacionats amb esta sol·licitud estaran disponibles en l'apartat «Els meus expedients» de la seu electrònica. En cas d'exempció total de pagament, este número de registre apareixerà després de fer clic en el botó «Presentar en Registre».  
  
3.4. Admissió de sol·licituds  
Transcorregut el termini de presentació de sol·licituds, es publicarà la llista provisional de les persones admeses i excloses i els motius d'exclusió en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/ca/).  
A través de l'opció «Esmenar/Altres tràmits» de l'expedient de la plaça a la qual s'opta, disponible en «Els meus expedients» de la seu electrònica, les persones interessades que ho creguen necessari, poden formular reclamacions adreçades al responsable del Servei de Professorat, Nòmina i Seguretat Social, en un termini de deu dies hàbils, comptadors des de la publicació de les llistes. Revisades les reclamacions, es publicarà la relació definitiva de les persones admeses i excloses en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/ca/).  
Es considerarà que n'han desistit les persones que figuren en la llista d'exclosos, per no haver esmenat, dins del termini concedit a este efecte, els defectes formals que contenien les seues sol·licituds inicials, de conformitat amb el que establix l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
Quarta. Protecció de dades personals  
D'acord amb el que disposa el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, així com la Llei orgànica 3/2018, de 5 de desembre, de protecció de dades personals i garantia dels drets digitals, s'informa els interessats que les dades de caràcter personal aportades són tractades per la Universitat de Miguel Hernández d'Elx com a responsable del tractament, sobre la base de l'interés públic amb la finalitat de tramitar i gestionar la seua sol·licitud. Les dades de caràcter personal aportades només es conservaran durant el temps necessari per a complir la finalitat per a la qual s'han demanat i per a determinar les possibles responsabilitats que es puguen derivar d'esta finalitat i del tractament de les dades. Hi és aplicable la normativa d'arxius i patrimoni documental espanyol. Així mateix, s'informa l'interessat que no es comunicaran les dades a tercers, excepte per obligació legal.  
  
Les persones interessades poden exercir els drets d'accés, rectificació, oposició, supressió, portabilitat i limitació del tractament, així com no ser objecte de decisions basades únicament en el tractament automatitzat de les seues dades. Els drets poden ser exercits de la manera següent: per seu electrònica (https://sede.umh.es/ca/), per escrit a la Universitat Miguel Hernández d'Elx, a l'atenció de la delegada de protecció de dades, edifici Rectorat i Consell Social, av. de la Universitat, s/n, 03323, Elx-Alacant. Així mateix, l'interessat té dret a presentar una reclamació davant de l'autoritat de control (www.aepd.es) si considera que el tractament no s'ajusta a la normativa vigent. Per a més informació, l'interessat es pot adreçar a zqz@kdl.iw.  
  
  
Cinquena. Composició de les comissions de contractació  
5.1. La composició de les comissions de contractació és la que figura en l'annex I d'esta convocatòria.  
5.2. Les comissions de contractació dels concursos per a la provisió de les places de professorat permanent laboral amb caràcter indefinit estan formades per cinc membres titulars i els seus corresponents suplents, i correspon al rector el nomenament dels seus membres i la designació de les tres cinquenes parts i de la presidència de la comissió d'entre estos. La resta de membres són nomenats pel rector, oït el departament, que no té caràcter vinculant.  
  
  
Sisena. Procés de selecció  
6.1. El procés de selecció consta de dues fases:  
a) Concurs de mèrits, en el qual es valoren els mèrits al·legats i acreditats per les persones aspirants en els seus curriculum vitae, segons els criteris específics aprovats per la comissió, que, en tot cas, han de respectar els criteris generals que establix la present convocatòria.  
  
Un concursant haurà superat la fase de concurs de mèrits quan obtinga el mínim exigit en els criteris específics de valoració i obtinga el vot favorable, almenys, de tres dels membres de la comissió.  
  
b) Exposició d'un tema de la guia docent i entrevista. Als candidats que superen la fase de concurs de mèrits, la comissió els citarà a una entrevista personal per a valorar la seua adequació a l'activitat docent i investigadora que ha de desenvolupar-se en la plaça convocada i versarà sobre els seus mèrits, historial acadèmic, investigador i professional, i sobre tots aquells aspectes que la comissió considere rellevants relacionats amb els perfils de les places.  
Així mateix, en esta segona fase del procés de selecció, s'ha d'exposar, davant de la comissió, un tema elegit pel candidat d'entre els inclosos en la guia docent d'una assignatura bàsica o obligatòria de l'àrea de coneixement a la qual es vincule la plaça convocada, durant un temps mínim de 30 minuts. La comissió podrà formular totes les preguntes i els aclariments que considere necessaris, durant un temps màxim d'una hora.  
Un concursant haurà superat esta fase del concurs quan obtinga el mínim exigit en els criteris de valoració i obtinga el vot favorable, almenys, de tres membres de la comissió.  
6.2. La valoració global de cada candidat en estos concursos s'obté de la suma ponderada de la puntuació obtinguda en la primera fase del procés de selecció, en la qual es valoren els mèrits acreditats en el seu curriculum vitae i de la puntuació de la segona fase, i s'assigna un pes del 70 % a la primera fase i un pes del 30 % a la segona.  
  
6.3. En el transcurs dels seus treballs, la comissió de contractació pot sol·licitar els informes que estime oportuns per al millor acompliment de les seues funcions.  
  
Setena. Criteris de valoració de la comissió de contractació  
7.1. Per a valorar els mèrits aportats per les persones aspirants en el concurs per a la provisió de les places de professorat permanent laboral amb caràcter indefinit, la comissió fixarà uns criteris específics adequats al perfil de les places que, en tot cas, han de ser conformes als criteris generals següents:  
a) Experiència investigadora. La puntuació màxima que es pot obtindre en este criteri està compresa entre 35 i 45 punts.  
b) Experiència docent. La puntuació màxima que es pot obtindre en este criteri està compresa entre 30 i 40 punts.  
c) Formació acadèmica i experiència professional en l'àmbit universitari. La puntuació màxima que es pot obtindre en este criteri està compresa entre 10 i 20 punts.  
d) Gestió i vida universitària i altres mèrits. La puntuació màxima que es pot obtindre en este criteri està compresa entre 5 i 15 punts.  
  
La suma de les puntuacions màximes dels quatre criteris generals ha de ser 100 punts.  
7.2. Per a valorar la segona fase del procés de selecció, la comissió, una vegada finalitzada esta, ha d'elaborar, de manera col·lectiva, o individualment cada membre d'esta, un informe raonat sobre cada candidat ajustat als criteris de valoració qualitativa de l'exposició i entrevista, i els criteris especificats en l'article 26.3 del Reglament de règim general del personal docent i investigador de la Universitat Miguel Hernández, en què ha de consignar la seua puntuació numèrica de 0 a 10. En el segon supòsit, la valoració final de la segona fase del procés de selecció s'obté calculant la mitjana aritmètica de les puntuacions atorgades per cadascun dels membres de la comissió.  
  
  
Huitena. Desenvolupament del concurs  
8.1. Els concursos per a la provisió de les places de professorat permanent laboral amb caràcter indefinit es desenvoluparan en qualsevol dels campus de la Universitat Miguel Hernández d'Elx.  
8.2. La comissió de contractació, prèviament a l'examen dels expedients, ha d'acordar i ha de publicar en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/ca/), els criteris específics per a valorar el concurs de mèrits, d'acord amb els criteris generals indicats en el punt seté de la present convocatòria, i ha d'especificar la puntuació que es pot obtindre en cadascun dels quatre criteris generals detallats, dins dels límits que s'hi estipulen, i el desglossament en cadascun dels aspectes per avaluar que establisca la comissió en cada criteri general, així com els criteris de valoració qualitativa de l'exposició i entrevista que, en tot cas, ha d'atendre l'adequació de la persona candidata a l'activitat docent i investigadora que ha de realitzar-se, en atenció a les necessitats específiques de la Universitat Miguel Hernández posades de manifest en la present convocatòria.  
  
8.3. La comissió, una vegada avaluats els mèrits al·legats i acreditats per les persones aspirants, publicarà, en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/ca/), la qualificació obtinguda per cada aspirant en cada apartat dels criteris de valoració i la convocatòria a la sessió pública, segona fase del procés selectiu, a les persones que hagen obtingut el mínim quantitatiu exigit en els criteris específics de valoració per a passar a la segona fase i el vot favorable, almenys, de tres dels membres de la comissió, indicant-hi la data, el lloc i l'hora de celebració.  
La data de la sessió pública es publicarà amb una antelació mínima de tres dies hàbils i amb un termini màxim de cinc dies hàbils, comptadors des de l'endemà de la seua publicació.  
8.4. Finalitzada la segona fase del procediment selectiu, i en el termini màxim de tres dies hàbils, la comissió publicarà, en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/ca/), la puntuació atorgada a cada persona aspirant en esta fase del procés, la puntuació final obtinguda en el concurs, així com la proposta de provisió de les places.  
  
  
Novena. De la proposta de provisió  
9.1. El temps transcorregut entre la publicació de les llistes definitives de persones admeses i la proposta de provisió del concurs en cap cas pot excedir els tres mesos.  
Les comissions de contractació proposaran al rector la relació de les persones candidates proposades per a contractar-les.  
Quan s'hagen convocat diverses places d'igual categoria en una mateixa àrea de coneixement i amb activitats docents i investigadores idèntiques, se citarà les persones concursants proposades per l'ordre de valoració que s'haja efectuat, perquè procedisquen a triar vacant.  
  
En cap cas es poden fer més propostes de provisió que places convocades. Tots els concursos es poden resoldre amb l'absència de proposta de provisió de la plaça o places.  
Les persones concursants que no hagen sigut proposades per a ser nomenades per a les places objecte de concurs no poden al·legar cap dret sobre places vacants.  
9.2. Expedient administratiu del concurs  
El dia hàbil següent al de finalitzar l'actuació de la comissió, la secretària o secretari d'esta ha de lliurar en la Secretaria General de la Universitat, a través del Registre General o auxiliars, l'expedient administratiu del concurs, que ha d'incorporar els documents següents:  
a) Acta de constitució de la comissió, que ha d'incloure:  
- Criteris específics per a valorar el concurs de mèrits.  
- Criteris de valoració qualitativa de l'exposició i entrevista, i criteris especificats en l'article 26.3 del Reglament de règim general del personal docent i investigador de la Universitat Miguel Hernández.  
  
b) Acta en la qual conste la valoració de la primera fase i la motivació del vot dels membres de la comissió, per a cada persona concursant.  
  
c) Acta en la qual conste la valoració de la segona fase i la motivació del vot dels membres de la comissió, per a cada persona concursant.  
  
d) Acta en la qual conste la valoració final obtinguda en el concurs de les persones concursants que han superat les dues fases.  
e) Acta de proposta de provisió de les persones concursants que siga procedent, ordenada per puntuació final obtinguda en el concurs, per a contractar-les.  
f) Documentació presentada per les persones concursants, així com qualsevol altra que la comissió haja tingut en compte en el seu treball.  
  
  
Desena. De la contractació  
10.1. Contractació de la persona candidata  
A la vista de la proposta de provisió feta per la comissió, i si ho entén oportú, el rector determinarà l'efectivitat de la proposta. El Servei de Professorat, Nòmina i Seguretat Social comunicarà la incorporació del professorat nou als departaments implicats.  
10.2. Tràmits de la contractació  
El Servei de Professorat, Nòmina i Seguretat Social citarà la persona candidata proposada perquè, en un termini màxim de tres dies hàbils, es persone en este servei a fi d'aportar la documentació acreditativa de complir els requisits establits en la convocatòria i procedir, si és el cas, a la signatura de tota la documentació que calga per a la formalització de la seua contractació. Transcorregut este termini sense haver-s'hi personat, la persona candidata perdrà el dret, i es procedirà a citar la següent i, si és el cas, successives.  
En cas de renúncia explícita d'una persona candidata, amb anterioritat a la presentació de la documentació acreditativa dels requisits, s'aplicarà el mateix procediment de citació de l'apartat anterior.  
  
  
Onzena. Dels recursos  
Contra les resolucions de les comissions de contractació, s'hi pot interposar un recurs d'alçada, previst en l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptador des de l'endemà de la publicació d'estes resolucions. El recurs es pot interposar davant de l'òrgan que va dictar l'acte que s'impugna o davant del rector de la UMH com a òrgan competent per a resoldre'l.  
  
Dotzena. Característiques dels contractes  
Els contractes laborals de professorat permanent laboral amb caràcter indefinit tenen naturalesa especial (art. 2.2 del Decret 174/2002).  
  
Els contractes de professorat permanent laboral amb caràcter indefinit s'han de formalitzar per escrit, d'acord amb el model que, a este efecte, ha aprovat el Consell de Govern d'esta universitat.   
Les retribucions són les que determina el Decret 174/2002, de 15 d'octubre, del Govern Valencià, i es consideren, si és el cas, aquelles variacions que aproven els òrgans competents d'esta universitat.  
  
Les retribucions màximes pel conjunt de les funcions docents, assistencials i d'investigació del professorat, amb plaça vinculada, que conformen la nòmina única, són les següents: sou base i triennis, en relació amb el grup que pertanguen, complement de destinació, complement específic, trams de docència i investigació, complement de productivitat fixa, complement de productivitat variable i complement de carrera professional.  
Pel que fa a la retribució per triennis, s'aplicarà solament un concepte retributiu per triennis, el corresponent a la institució en què s'haja generat més antiguitat, i quedarà l'altre sense efecte.  
Les pagues extraordinàries es percebran pels imports que establisca la legislació vigent.  
En l'annex I s'especifica el codi o número de la plaça, el tipus de contracte, la dedicació, el departament, l'àrea de coneixement a la qual s'adscriu la plaça, activitats per acomplir i el caràcter indefinit del contracte. La data d'inici del contracte coincidirà amb la data de formalització d'este.  
  
Tretzena. Referència al gènere  
En aplicació de la Llei 3/2007, de 22 de març, per a la igualtat efectiva de dones i homes, així com la Llei 9/2003, de 2 d'abril, de la Generalitat, per a la igualtat entre dones i homes, tota referència a persones, col·lectius o càrrecs acadèmics, el gènere dels quals siga masculí, fa referència al gènere gramatical neutre; i hi inclou, per tant, la possibilitat de referir-se tant a dones com a homes.  
  
Catorzena. Règim de recursos  
Les convocatòries de places de personal permanent laboral i tots els actes administratius que se'n deriven poden ser impugnades en els casos i de la manera que establix la Llei 39/2015, d'1 d'octubre, del procediment administratiu comú de les administracions públiques.  
  
Tots els actes de notificació dels procediments que s'inicien a conseqüència d'admetre els recursos regulats en la present resolució, es fan, amb text íntegre, en el Butlletí Oficial de la UMH (BOUMH), i, a títol informatiu, en la pàgina web (https://servicioprofesorado.umh.es/ca/)».  
  
  
Elx, 13 de desembre de 2023.- El conseller de Sanitat: Marciano Gómez Gómez. El rector: Juan José Ruiz Martínez.  
  
  
  
ANNEX I  
  
Núm. de plaça: DC3089  
Categoria: professorat permanent laboral vinculat  
Dedicació: temps complet (37,5 h/setmana)  
Departament: Farmacologia, Pediatria i Química Orgànica  
Àrea de coneixement: pediatria  
  
Perfil: docència i investigació en pediatria  
Duració del contracte: indefinit  
Categoria assistencial: facultatiu especialista de l'Àrea de Pediatria  
Centre hospitalari: Hospital Universitari de Sant Joan d'Alacant  
Servei hospitalari: Servei de Pediatria  
Títol especialista: especialista en Pediatria  
  
Comissió titular:  
President: Pedro Zapater Hernández - TU Universitat Miguel Hernández d'Elx.  
Secretària: María del Carmen Neipp López - TU Universitat Miguel Hernández d'Elx.  
Vocal primer: Vicente Francisco Gil Guillén - CU Universitat Miguel Hernández d'Elx.  
Vocal segona: Patricia Andreo Lillo - facultativa a l'Hospital Universitari de Sant Joan d'Alacant.  
Vocal tercera: María Belén García Avilés - facultativa a l'Hospital Universitari de Sant Joan d'Alacant.  
  
Comissió suplent:  
Presidenta: María del Carmen Acosta Boj - CU Universitat Miguel Hernández d'Elx.  
Secretari: Domingo Luis Orozco Beltrán - TU Universitat Miguel Hernández d'Elx.  
Vocal primera: Ana María Peiró Peiró - TU Universitat Miguel Hernández d'Elx.  
Vocal segon: César Gavilán Martín - facultatiu a l'Hospital Universitari de Sant Joan d'Alacant.  
Vocal tercer: Francisco José Sánchez Ferrer - facultatiu a l'Hospital Universitari de Sant Joan d'Alacant.  
  
  
Núm. de plaça: DC3195  
Categoria: professorat permanent laboral vinculat  
Dedicació: temps complet (37,5 h/setmana)  
Departament: Medicina Clínica  
Àrea de coneixement: medicina  
Perfil: docència i investigació en medicina interna  
Duració del contracte: indefinit  
Categoria assistencial: facultatiu especialista de l'Àrea de Medicina Interna  
Centre hospitalari: Hospital General Universitari d'Elx  
Servei hospitalari: Servei de Medicina Interna  
Títol especialista: especialista en Medicina Interna  
  
Comissió titular:  
President: Félix Gutiérrez Rodero - CU Universitat Miguel Hernández d'Elx.  
Secretària: María Reyes Pascual Pérez - TU Universitat Miguel Hernández d'Elx.  
Vocal primer: Luis Manuel Hernández Blasco - TU Universitat Miguel Hernández d'Elx.  
Vocal segona: María del Mar Masiá Canuto - facultativa a l'Hospital General Universitari d'Elx.  
Vocal tercer: Antonio Arroyo Sebastián - facultatiu a l'Hospital General Universitari d'Elx.  
  
Comissió suplent:  
President: Vicente Francisco Gil Guillén - CU Universitat Miguel Hernández d'Elx.  
Secretària: Concepción Carratalá Munuera - TU Universitat Miguel Hernández d'Elx.  
Vocal primer: Ángel Constantino Pérez Sempere - TU Universitat Miguel Hernández d'Elx.  
Vocal segon: Eduardo García Pachón - facultatiu a l'Hospital General Universitari d'Elx.  
Vocal tercer: Francisco Javier Lacueva Gómez - facultatiu a l'Hospital General Universitari d'Elx.  
  
  
Núm. de plaça: DC3358  
Categoria: professorat permanent laboral vinculat  
Dedicació: temps complet (37,5 h/setmana)  
Departament: Medicina Clínica  
Àrea de coneixement: medicina  
Perfil: docència i investigació en medicina. Oncologia Mèdica.  
Duració del contracte: indefinit  
Categoria assistencial: facultatiu especialista de l'Àrea d'Oncologia Mèdica  
Centre hospitalari: Hospital Universitari de Sant Joan d'Alacant  
Servei hospitalari: Secció d'Oncologia Mèdica  
Títol especialista: especialista en Oncologia Mèdica  
  
Comissió titular:  
Presidenta: María del Mar Masiá Canuto - CU Universitat Miguel Hernández d'Elx.  
Secretari: Luis Manuel Hernández Blasco - TU Universitat Miguel Hernández d'Elx.  
Vocal primer: Ángel Constantino Pérez Sempere - TU Universitat Miguel Hernández d'Elx.  
Vocal segon: Domingo Luis Orozco Beltrán - facultatiu a l'Hospital Universitari de Sant Joan d'Alacant.  
Vocal tercer: Manuel Díez Miralles - facultatiu a l'Hospital Universitari de Sant Joan d'Alacant.  
  
Comissió suplent:  
President: Félix Gutiérrez Rodero - CU Universitat Miguel Hernández d'Elx.  
Secretària: María Reyes Pascual Pérez - TU Universitat Miguel Hernández d'Elx.  
Vocal primera: Concepción Carratalá Munuera - TU Universitat Miguel Hernández d'Elx.  
Vocal segon: Francisco Quereda Seguí - facultatiu a l'Hospital Universitari de Sant Joan d'Alacant.  
Vocal tercer: Antonio F. Compañ Rosique - facultatiu a l'Hospital Universitari de Sant Joan d'Alacant.  
  
  
Núm. de plaça: DC3090  
Categoria: professorat permanent laboral vinculat  
Dedicació: temps complet (37,5 h/setmana)  
Departament: Patologia i Cirurgia  
Àrea de coneixement: cirurgia  
Perfil: docència i investigació en cirurgia.  
Duració del contracte: indefinit  
Categoria assistencial: facultatiu especialista de l'Àrea de Cirurgia General i de l'Aparell Digestiu  
Centre hospitalari: Hospital Universitari de Sant Joan d'Alacant  
Servei hospitalari: Servei de Cirurgia General i de l'Aparell Digestiu  
Títol especialista: especialista en Cirurgia General i de l'Aparell Digestiu  
  
Comissió titular:  
Presidenta: Juana Gallar Martínez - CU Universitat Miguel Hernández d'Elx.  
Secretària: María Teresa Pérez Vázquez - CEU Universitat Miguel Hernández d'Elx.  
Vocal primer: Francisco Javier Lacueva Gómez - CU Universitat Miguel Hernández d'Elx  
Vocal segon: Antonio F. Compañ Rosique - facultatiu a l'Hospital Universitari de Sant Joan d'Alacant.  
Vocal tercer: Manuel Díez Miralles - facultatiu a l'Hospital Universitari de Sant Joan d'Alacant.  
  
Comissió suplent:  
Presidenta: María del Carmen Acosta Boj - CU Universitat Miguel Hernández d'Elx.  
Secretari: Vicente Francisco Gil Guillén - CU Universitat Miguel Hernández d'Elx.  
Vocal primer: Antonio Arroyo Sebastián - CU Universitat Miguel Hernández d'Elx.  
Vocal segon: Francisco Quereda Seguí - facultatiu a l'Hospital Universitari de Sant Joan d'Alacant.  
Vocal tercer: Francisco José Sánchez Ferrer - facultatiu a l'Hospital Universitari de Sant Joan d'Alacant.  
  
  
Núm. de plaça: DC3198  
Categoria: professorat permanent laboral vinculat  
Dedicació: temps complet (37,5 h/setmana)  
Departament: Patologia i Cirurgia  
Àrea de coneixement: cirurgia  
Perfil: docència i investigació en cirurgia.  
Duració del contracte: indefinit  
Categoria assistencial: facultatiu especialista de l'Àrea de Cirurgia General i de l'Aparell Digestiu  
Centre hospitalari: Hospital General Universitari d'Elx  
Servei hospitalari: Servei de Cirurgia General i de l'Aparell Digestiu  
Títol especialista: especialista en Cirurgia General i de l'Aparell Digestiu  
  
Comissió titular:  
Presidenta: Juana Gallar Martínez - CU Universitat Miguel Hernández d'Elx.  
Secretari: Antonio F. Compañ Rosigue - TU Universitat Miguel Hernández d'Elx.  
Vocal primer: Luis Sabater Ortí - CU Universitat de València.  
Vocal segon: Antonio Arroyo Sebastián - facultatiu a l'Hospital General Universitari d'Elx.  
Vocal tercer: Francisco Javier Lacueva Gómez - facultatiu a l'Hospital General Universitari d'Elx.  
  
Comissió suplent:  
Presidenta: María del Carmen Acosta Boj - CU Universitat Miguel Hernández d'Elx.  
Secretari: Manuel Díez Miralles - TU Universitat Miguel Hernández d'Elx.  
Vocal primer: José Manuel Ramírez Rodríguez - TU Universitat de Saragossa.  
Vocal segon: Félix Gutiérrez Rodero - facultatiu a l'Hospital General Universitari d'Elx.  
Vocal tercera: María del Mar Masiá Canuto - facultativa a l'Hospital General Universitari d'Elx.